[{"text_idx": "#000000", "text": "Advice and information for key life moments"}, {"text_idx": "#000001", "text": "We're here to support your business, from start-up to sale"}, {"text_idx": "#000003", "text": "Efallai ei bod yn anodd dod i delerau a\u0302 hyn, ond mae\u2019n debyg eich bod yn darllen hwn os ydych chi\u2019n gwybod bod ysgariad yn anochel. Os ydych yn y sefyllfa honno, efallai y byddwch yn ei chael yn gysur clywed nad oes angen i ysgariad fod yn boenus, nac yn ddrud. Dyma fy nghanllaw i\u2019ch camau nesaf ar gyfer ysgariad synhwyrol."}, {"text_idx": "#000004", "text": "Cymryd agwedd gymodlon at yr ysgariad"}, {"text_idx": "#000006", "text": "Fodd bynnag, gallwch barhau i gadw eich cyn bartner ar delerau da. Os byddwch yn gwneud yr honiadau\u2019n ysgafn eu natur (mae profi ymddygiad afresymol yn wrthrychol), ac yn anfon copi drafft i\u2019r parti arall cyn ei anfon i\u2019r llys gan roi cyfle i\u2019ch cyn bartner awgrymu ma\u0302n ddiwygiadau, yna dylai hyn roi dechrau da i\u2019ch ysgariad. Efallai y byddwch hefyd am gytuno i\u2019r naill a\u2019r llall dalu ei gostau ei hun, neu i rannu costau yn gyfartal."}, {"text_idx": "#000008", "text": "Yr ysgariad ei hun yw\u2019r rhan syml mewn gwirionedd. Os oes materion ariannol i\u2019w datrys, cadwch yr ysgariad mor syml a\u0302 phosibl ac arbed adnoddau ar gyfer y sefyllfa ariannol. Gallant fod yn ddrud i\u2019w datrys. Yn gyffredinol, maent yn cymryd mwy o amser i ddelio a\u0302 nhw ac mae angen cyngor arbenigol mwy penodol i\u2019w datrys."}, {"text_idx": "#000009", "text": "Er enghraifft, efallai yr hoffech archwilio a ddylid trosglwyddo cartref y teulu i un parti, ei werthu ar unwaith neu a ellir gohirio gwerthiant i ganiata\u0301u i un parti barhau i fyw yno gyda\u2019r plant nes eu bod wedi cyrraedd 18 oed neu wedi gorffen yr ysgol."}, {"text_idx": "#000010", "text": "Os oes materion ariannol, byddwch yn drefnus a darganfyddwch falansau cyfredol eich cynilion a\u2019ch buddsoddiadau a gwerthoedd ar gyfer eiddo a phensiynau a\u2019ch incwm. Gall rhywfaint o\u2019r wybodaeth hon gymryd amser i\u2019w chael. Mae gan y ddwy ochr gyfrifoldeb i\u2019w gilydd ac i\u2019r llys i rannu manylion eu trefniadau ariannol."}, {"text_idx": "#000011", "text": "Gorau po gyntaf y bydd y ddau barti yn datgelu eu gwybodaeth ariannol, gan y bydd y ddau barti yn gallu cael cyngor cyfreithiol priodol ynghylch sut y byddai\u2019r llys yn delio a\u0302 setlo eu harian. Nid yw bod yn anonest am adnoddau yn helpu\u2019r naill barti na\u2019r llall. Unwaith y bydd drwgdybiaeth yn dod i mewn, gall arwain at chwerwedd a mwy o gostau a phoen parhaol."}, {"text_idx": "#000012", "text": "Y man cychwyn ar gyfer rhannu\u2019r asedau priodasol yw cydraddoldeb. Fodd bynnag, mae rhesymau pam na fyddai cydraddoldeb yn deg, ac mae\u2019n bwysig ar y pwynt hwn i gael cyngor cyfreithiol da gan gyfreithiwr sy\u2019n gwybod pa ddull y bydd y llys yn ei gymryd i setlo\u2019r anghydfod."}, {"text_idx": "#000013", "text": "Os bydd y ddau barti yn cymryd ymagwedd realistig, mae siawns dda y byddant yn gallu dod i gytundeb a chael gorchymyn ariannol drwy gydsyniad, gan osgoi\u2019r angen i fynychu\u2019r llys a\u2019r costau cyfreithiol uchel sy\u2019n gysylltiedig a\u0302 hynny. Gall anghydfod cyfreithiol fod yn ddrud, ac mae\u2019n bwysig cadw eich costau\u2019n gymesur a\u0302\u2019r pethau rydych chi\u2019n dadlau yn eu cylch!"}, {"text_idx": "#000015", "text": "Felly, ceisiwch help lle bo angen i\u2019ch cael drwy\u2019r broses, boed hynny gan gyfreithiwr teuluol neu wasanaeth cwnsela fel Relate; peidiwch a\u0302 chynnwys y plant yn eich anghydfod gyda\u2019ch cyn bartner, a gwrandewch ar yr hyn sydd ganddynt i\u2019w ddweud. Mae anghydfodau cyswllt neu breswylio (h.y. dadleuon ynghylch ble mae\u2019r plentyn yn mynd i fyw) yn cael eu setlo rhwng rhieni yn y rhan fwyaf o achosion heb fod angen mynd i\u2019r llys. Os bydd y ddadl yn mynd i faes y llys, bydd yr ystyriaeth yn ymwneud a\u0302\u2019r hyn sydd er lles gorau\u2019r plentyn."}, {"text_idx": "#000016", "text": "Bydd adegau pan fydd angen dull gweithredu gwahanol ac weithiau ni ellir osgoi achos llys. Dylai ymgynghoriad cychwynnol gyda chyfreithiwr teuluol helpu beth bynnag drwy roi trosolwg i chi o\u2019ch opsiynau a syniad o beth fydd eich costau. Yn 2014 cyhoeddodd Aviva arolwg yn dangos cost gyfartalog ysgariad, gan roi costau pob parti ar \u00a322,000 (cyfanswm o \u00a344,000). Os gallwch gael ysgariad synhwyrol, rydych yn fwy tebygol o gadw\u2019ch costau, a\u2019ch lefelau straen, mor isel a\u0302 phosibl, a rhaid i hynny fod yn dda i bawb dan sylw."}, {"text_idx": "#000018", "text": "Alex Wilson is a Cardiff and Ross-on-Wye based solicitor, specialising in family law."}, {"text_idx": "#000019", "text": "Want news direct to you?"}]